สื่อโสมแดงเลี่ยงระบุผู้นำหายไปไหน
เมื่อ 22 เม.ย. สื่อกระบอกเสียงของรัฐบาลเกาหลีเหนือต่างไม่รายงานพาดพิงถึงการไม่ปรากฏตัวของนายคิม จอง-อึน ผู้นำเกาหลีเหนือ เผยแต่เพียงเขาส่งของขวัญวันเกิดให้บุคคลสำคัญๆ ทั่วโลกหลังมีกระแสข่าวอ้างว่าเขาป่วยหนักต้องเข้ารับการผ่าตัดหลอดเลือดหัวใจ และไปพักฟื้นในเขตฮยังซาน ริมภูเขากึมกังทางชายฝั่งตะวันออก ทำให้หลายฝ่ายตั้งข้อสงสัยที่เขาไม่ได้ไปร่วมพิธีเฉลิมฉลองวันคล้ายวันเกิดครบรอบ 100 ปี ของคิม อิล-ซุง บิดาผู้ก่อตั้งประเทศเมื่อวันที่ 15 เม.ย.ที่ผ่านมาทั้งนี้ ประเด็นข่าวใหญ่ของสำนักข่าวเคซีเอ็นเอรายงานเรื่องอุปกรณ์การกีฬา การเก็บลูกหม่อนหรือมัลเบอร์รี และการประชุมในบังกลาเทศที่ศึกษาวิจัยเรื่องหลักทฤษฎีพึ่งพาตัวเองของเกาหลีเหนือ ขณะที่หนังสือพิมพ์โรด็อง ซินมุน ของพรรครัฐบาลเกาหลีเหนือ ก็รายงานเกี่ยวกับหัวข้อเศรษฐกิจพอเพียง และมาตรการป้องกันการแพร่ระบาดของเชื้อไวรัสโควิด-19ขณะที่ประธานาธิบดี โดนัลด์ ทรัมป์ แห่งสหรัฐฯ ก็อวยพรให้นายคิมสบายดี แต่ไม่ขอวิจารณ์หรือให้ความเห็นโดยตรงเรื่องสุขภาพของเขา เพราะไม่รู้ว่าข่าวเป็นจริงหรือไม่ ถ้าเป็นจริงก็ถือว่าเป็นเรื่องร้ายแรงมาก ส่วนนายโรเบิร์ต โอเบรียน ที่ปรึกษาด้านความมั่นคงแห่งชาติสหรัฐฯ เผยว่า รัฐบาลสหรัฐฯ กำลังเฝ้าติดตามใกล้ชิด.
สื่อกระบอกเสียงของรัฐบาลเกาหลีเหนือต่างไม่รายงานพาดพิงถึงการไม่ปรากฏตัวของนายคิม จอง-อึน ผู้นำเกาหลีเหนือ เผยแต่เพียงเขาส่งของขวัญวันเกิดให้บุคคลสำคัญๆ ทั่วโลก
คิม จอง-อึน,คิม จองอึน,โสมแดง,เกาหลีเหนือ,โควิด-19,คิม จอง-อึน ป่วย,ข่าววันนี้